Қазақстанда 1 ақпаннан бастап вакцина егіле бастайды
"Қазақстанда 1 ақпаннан бастап вакцина егіле бастайды" | "https://abai.kz/post/127275"
TITLE: Қазақстанда 1 ақпаннан бастап вакцина егіле бастайды
URL: https://abai.kz/post/127275
META: "Қазақстанда 1 ақпаннан бастап вакцина егіле бастайды" | "https://abai.kz/post/127275"
DATE: 19.01.2021
AUTHOR(s): Abai.kz
TOTAL WORDS: 101
TEXT: Қазақстанда коронавирус инфекциясына қарсы вакцинаны 1 ақпаннан бастап егу жоспарланып отыр. Бұл туралы Үкімет отырысында Денсаулық сақтау министрі Алексей Цой мәлімдеді. «Коронавирус инфекциясына қарсы вакцина егу шаруасын жеделдету мақсатында келесі бағытта жұмыс жүргізілуде: 2021 жылғы 19 қаңтарда Спутник V вакцинасының 20 мың дозасын әкелу жөнінде Қарағанды фармкешені мен РФ тікелей инвестиция қоры келісімге келеді. 20 қаңтарда бұл вакциналарды «СҚ-Фармация» компаниясына арнайы тәртіп бойынша бір рет әкелуге рұсқат беру көзделген. Осыдан кейін халықтың бұған дейін белгіленген топтарына 1 ақпаннан бастап коронавирус инфекциясына қарсы вакцина салу жоспарлануда» , - деді Алексей Цой. Министрдің айтуынша халыққа екпе жұмыстары вакцинаның жеткізілу мөлшеріне қарай салынады. Abai.kz
